Një program i muzikës rrok bën për vete adoleshentët
Ky aktivitet jashtëshkollor ofrohet në rreth 70 shkolla në gjithë Shtetet e Bashkuara
A duhet të mësojnë nxënësit në shkolla muzikën Rock and Roll? Themeluesit e një programi muzikor të titulluar “Shkolla e muzikës rock” besojnë se po. Kjo është një shkollë ku fëmijët mezi presin të shkojnë. Këta adoleshentë në një klasë në rrethinat e Virxhinias nuk po bëjnë thjesht prova për kënaqësi. Ata janë pjesë e Shkollës së Muzikës Rock, një program muzikor jashtëshkollor. Kjo shkollë është një kompani private që ka programe në pothuajse 70 shkolla në gjithë Shtetet e Bashkuara. Në këto klasa, fëmijët mësojnë një instrument që e kanë zgjedhur vetë. Po ashtu ka edhe klasa kantoje. Lëvizjet ritmike janë diçka që e mësojnë vetë. Emili Voles po merr mësime për t’u bërë këngëtare rock. Kaila Haston thotë se të dy prindërit e saj donin që ajo të hynte në këtë shkollë. Çmimi për këtë program është 275 dollarë në muaj. Për fillestarët kjo përfshin një orë mësimi private dhe një provë në grup çdo javë. Shkolla jep edhe orë mësimi për nivelin e avancuar. Mësimet jepen nga muzikantë profesionistë. Branden Mijares thotë se para se të Branden thotë se nuk po mëson thjesht muzikë. Kris Eduards, një tjetër kitarrist ka të njëjtën ndjesi. Por për Kris Murhed, baterist dhe këngëtar, Shkolla e Muzikës Rock është shumë më tepër se kaq. Ai thotë se shkolla e ndihmoi të kapërcente një periudhë shumë të vështirë. Motra e tij vdiq nga leuçemia para 10 vjetësh. Ai thotë se në fillim filloi të dëgjonte muzikë dhe ishte shumë i trishtuar, por pak nga pak filloi të mësonte të interpretonte dhe të këndonte dhe kështu arriti të kapërcente atë periudhë. Një vit më parë Kris u diagnostikua me kancer dhe shkolla e muzikës është bërë si terapi për të. Ai e quan shkollën e muzikën një frymëzim dhe pjesë të jetës së tij dhe thotë se muzika i ka shpëtuar jetën.